text: Juletyven stjæler din kvittering
  18 december 2013 kl. 14.54
  Politiet var i dag i Sædding Centret i Esbjerg for at fortælle om, hvordan man sikrer sig mod indbrud. Og hvor skal kvitteringen opbevares?
  Politibetjente fra Esbjerg var i dag på opsøgende rådgivning blandt de julehandlende i Sædding Centret i Esbjerg. Her fortalte de om, hvordan man sikrer huset mod indbrud, men de julehandlende fik også en påmindelse om at gemme kvitteringen.
  -Tyvene går efter julegaverne, og mange gange ligger kvitteringen i posen sammen med gaven. Og når de har både gave og kvittering, kan de sælge det på Den Blå Avis med ?kvittering haves?, fortæller politibetjent Lisa Helsgaun, og kommer med et råd.
  -Put kvitteringerne i en mappe eller gem dem et andet sted.
  